**YRITYSDATAN KÄYTTÖSOPIMUS**

Sopimuspohja tehty neutraalista näkökulmas­ta tilanteeseen, jossa yritys antaa dataansa ilman rahakorvausta jollekin organisaatiolle tutkimuskäyttöön. Organisaatio hyödyntää dataa tutkimuksissaan ja raportoi tuloksistaan myös suoraan datan luovuttaneelle yritykselle.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden sopimuskoh­dan muuttaminen yleensä vaikuttaa myös sopimuksen muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman sopimusjuridisen asiantunti­jan tarkistusta ja kor­jauksia.**

 ***Draft 0.1– \_\_.\_\_.20\_\_***

**YRITYSDATAN KÄYTTÖSOPIMUS**

1. **Sopijapuolet**

Organisaatio **(”Organisaatio”)** 0123456-7

Pääkatu 2 – 00100 Helsinki

Yhteyshenkilö: Matti Meikäläinen

ja

Yritys Oy **(”Yritys”)** 765432-1

Päätie 3 – 00200 Helsinki

Yhteyshenkilö: Tero Teikäläinen

1. **Sopimuksen kohde**

Tällä sopimuksella Sopijapuolet sopivat niistä ehdoista, joilla Yritys antaa Liitteessä 1 määritellyn Yrityksen aineiston Organisaation käyttöön *erityisprojektihankkeeseen* (jäljempänä ”Hanke”) sen tutkimussuunnitelmassa (Liite 2) määriteltyä tutkimusta varten. Luovutettava aineisto tarkoittaa Yrityksen tuottamaa ja omistamaa dataa, joka ei ole julkisesti saatavilla (jäljempänä ”Data”).

1. **Datan käytön ehdot**

Yritys sitoutuu antamaan Organisaation käyttöön Datan ja Organisaatio sitoutuu käyttämään Dataa ainoastaan tutkimuksessa seuraavin ehdoin:

3.1 Yritys antaa Datan Organisaation käyttöön vastikkeetta.

3.2 Organisaatio sitoutuu käyttämään Dataa ainoastaan Hankkeessa tehtävään tutkimukseen. Organisaatiolla ei ole oikeutta käyttää Dataa muihin tarkoituksiin. Kun Organisaatio käsittelee Dataa Hankkeen toteuttamiseksi, se vastaa tietosuoja-asetuksen (GDPR) mukaisista rekisterinpitäjän velvollisuuksista siltä osin kun ne soveltuvat Hankkeeseen.

3.3 Organisaatiolla on oikeus käyttää Dataa Hankkeen keston ajan, mutta viimeinen Datan käyttöpäivä on 31.12.20\_\_.

3.4 Datasta tai Datan osasta ei valmisteta kappaleita julkaistavaksi eikä Datasta tai Datan tietosisällöstä tuoteta uusia palveluja.

3.5 Käyttöoikeuden päättymisen jälkeen Organisaatio sitoutuu olemaan käyttämättä Dataa.

3.6 Organisaatio sitoutuu olemaan paljastamatta Dataa kolmansille ja antamatta Dataa kolmansien käyttöön. Organisaatio sitoutuu käsittelemään Dataa ja sen tietoja noudattaen asianmukaisia suojatoimia.

1. **Datan luovutus**

Data luovutetaan Hankkeen nimeämälle henkilölle salattuna tiedostona. Purkamiseen tarkoitettu salasana toimitetaan Organisaatiolle erikseen. Hanke sitoutuu säilyttämään ja käsittelemään Dataa Organisaation tutkimusaineistoja koskevien tietoturvakäytäntöjen mukaisesti. Aineistoa ja salasanaa ei saa säilyttää yhdessä. Organisaatio vastaa siitä, että se käyttää Dataa huolellisesti ja tämän sopimuksen mukaisesti ja että Datan käyttö on lain ja hyvän tavan mukaista. Organisaatio rajoittaa pääsyn Dataan vain niille henkilöille, jotka ovat mukana Hankkeessa.

1. **Omistusoikeudet ja raportointi Yritykselle**

Tämä sopimus ei vaikuta Datan omistajuuteen, eikä aineettomiin oikeuksiin. Yrityksen omistusoikeus, tekijänoikeus, lähioikeus, tietokantaoikeus ja muut aineettomat oikeudet säilyvät Yrityksellä.

Kaikki oikeudet Hankkeessa tuotettuihin tuloksiin kuuluvat Organisaatiolle. Organisaatiolla on oikeus kertoa Dataan perustuvista Hankkeen tuloksista julkaisuissa ja julkisuudessa. Organisaatiolla on velvollisuus raportoida Hankkeen tuloksista Yritykselle vähintään kahden (2) kuukauden väliajoin.

1. **Vastuu**

Organisaatio ymmärtää ja hyväksyy sen, että Yritys luovuttaa Datan "sellaisena kuin se on". Yritys ei anna takuita Datasta tai vastaa Datan virheettömyydestä, kattavuudesta, eheydestä, käytettävyydestä tai sopivuudesta tiettyyn tarkoitukseen. Sopijapuoli ei ole vastuussa toiselle Sopijapuolelle aiheuttamistaan epäsuorista tai välillisistä vahingoista.

Yllä mainitut vastuunrajoitukset eivät sovellu, jos vahinko on aiheutettu tahallaan tai törkeällä huolimattomuudella, tai mikäli vahinko johtuu Organisaation taholta henkilötietojen asiattomasta käytöstä tai yksityisyyden suojaa, tietosuojaa säätelevien lakien noudattamattomuudesta.

Sopijapuolet eivät anna takuuta Hankkeen tuloksista, Hankkeen tai Datan oikeellisuudesta, turvallisuudesta tai soveltuvuudesta tiettyyn käyttötarkoitukseen.

Datan käyttö tapahtuu yksin Dataa käyttävän Sopijapuolen vastuulla. Sopijapuolet eivät ole vastuussa siitä, jos tämän Sopimuksen mukaisen velvoitteen täyttämisen laiminlyönti johtuu Sopijapuolelle yllättävästä ja ennakoimattomasta ylivoimaisesta esteestä.

Sopijapuolen vastuu toiselle Sopijaosapuolelle aiheuttamastaan vahingosta on yhteensä enintään 5.000 euroa. Sopijapuoli vastaa vain niistä vahingoista, jotka ovat syntyneet sen omassa toiminnassaan. Sopimusosapuolet eivät ole vastuussa toisilleen aiheuttamastaan epäsuorasta tai välillisestä vahingosta. Vastuunrajoitukset eivät kuitenkaan koske vahinkoa, joka on aiheutettu tahallisesti tai törkeällä huolimattomuudella taikka vahinkoa, joka koskee tietosuojalainsäädännön rikkomista tai aineettomien oikeuksien käyttöoikeuden loukkausta.

1. **Tietosuoja**

Organisaatio vastaa siitä, että se noudattaa huolellisesti voimassa olevaa tietosuojalainsäädäntöä. Sopijapuolet sitoutuvat tarvittaessa laatimaan erilliset tietosuojasopimukset.

1. **Salassapito**

Organisaatio ja Hankkeen toteuttamiseen osallistuvat tutkijat sitoutuvat pitämään salassa tämän sisällön, sekä Hankkeen toteuttamisen yhteydessä mahdollisesti saamansa luottamukselliset tiedot ja Yrityksen liikesalaisuudet.

1. **Voimassaolo**

Tämä sopimus tulee voimaan viimeisen allekirjoituksen päivämäärällä. Sopimus on voimassa 31.12.20\_\_\_ saakka. Yrityksellä on oikeus purkaa tämä sopimus päättymään välittömin vaikutuksin, mikäli Organisaatio rikkoo sopimuksen olennaista ehtoa.

1. **Muut sopimusehdot**

10.1 Tämä sopimus ei luo Sopijapuolten välille yhtiökumppanuutta, edustussopimusta tai työsuhdetta.

10.2 Tämän sopimuksen ja sen liitteiden muodostama kokonaisuus syrjäyttää kaikki aiemmat Sopijapuolien väliset, aiheeseen liittyvät sopimukset.

10.3 Tätä sopimusta voidaan muuttaa Sopijapuolten nimenkirjoitusoikeutettujen edustajien allekirjoittamalla kirjallisella sopimuksella.

10.4 Mikäli Sopijapuoli jättää vetoamatta toisen Sopijapuolen sopimusrikkomukseen, vetoamatta jättämistä ei tässä sopimuksessa tulkita siten, että toinen Sopijapuoli hyväksyisi sopimusrikkomuksen.

10.5 Mikäli jokin tämän Sopimuksen säännös on pätemätön, tai tulee sellaiseksi, sopimus pysyy muilta osin voimassa.

1. **Riidanratkaisu**

Tähän sopimukseen sovelletaan Suomen lakia. Tästä sopimuksesta aiheutuvat riitatilanteet, joita ei saada sovittua Sopijapuolten kesken, ratkaistaan ensimmäisenä oikeusasteena Helsingin käräjäoikeudessa.

1. **Allekirjoitukset**

Sopimus on laadittu ja allekirjoitettu kahtena samansisältöisenä kappaleena, yksi kummallekin Sopijapuolelle.

**ORGANISAATIO**

**\_\_\_\_\_\_\_\_\_, \_\_\_ /\_\_\_.20\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**Allekirjoitus**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**Nimenselvennys**

**YRITYS OY**

**\_\_\_\_\_\_\_\_\_\_, \_\_\_ /\_\_\_.20\_\_**

**\_\_\_\_\_\_\_\_\_\_\_\_\_\_\_\_\_\_\_\_\_**

**Allekirjoitus**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**Nimenselvennys**

**=== ==== ====**

**LIITE 1: YRITYKSEN AINEISTOT**

**LIITE 2: HANKESUUNNITELMA**